kardosdrur/scandi-wiki huggingface dataset:
Erik Bagger

Erik Kristian Bagger (født 21. april 1949) er en dansk guldsmed, industriel designer, samt forretningsleder. Erik Bagger er særligt kendt for sine glasserier Grand Cru, Opera og Rosendahl, som samlet har omsat for ca. 6 mia. i Skandinavien gennem de seneste 20 år. Han er far til designeren Frederik Bagger.

Karriere 
Erik Bagger blev udlært guldsmed i 1970 og fik efter endt læretid arbejde hos Georg Jensen. I 1998 etablerede han sig som selvstændig designer med selskabet Erik Bagger Design A/S. Samme år designede han Gaslampen til Louisianas 40 års jubilæum efter idé af stifteren Knud W. Jensen. 

Erik Bagger A/S har bl.a. designet glas til Operaen i København samt Museum of Modern Art (MoMA), i New York. Han har solgt aktiemajorieten i Erik Bagger A/S til en kapitalfond.

Samarbejde med familiemedlemmer 
Erik Bagger arbejdede i en årrække sammen med sin søn Frederik Bagger i et fælles udviklingselskab og tegnestue, Erik Bagger Design A/S og en række andre selskaber. Deres partnerskab varede indtil Frederik startede sit eget firma i 2014.

Erik Bagger og hans medarbejder Caroline Torres designede i 2013 et skilt i anledningen af Den Lille Havfrues 100-års fødselsdag, der fortæller historien om Den Lille Havfrue. Samme år skabte Erik Bagger og Caroline Torres en møbelkollektion og etablerede i den forbindelse firmaet Erik Bagger Furniture A/S. I 2014 blev Erik Bagger gift med den 38 år yngre brasilianskfødte Caroline Torres, der i forbindelse med ægteskabet tog navnet Caroline Bagger.

Noter

Eksterne henvisninger 
 Historie  på Erik Bagger Design A/S hjemmeside.
 Om Designer  på Erik Bagger Furniture A/S hjemmeside.
 Erik Bagger  på Byggeplads hjemmeside.
 Erik Bagger  på Erik Bagger A/S hjemmeside.

Industrielle designere fra Danmark
Erhvervsfolk fra Danmark
Ib Glindemann

Ib Niels Carl Glindemann Nielsen (27. september 1934 – 5. april 2019) var en dansk jazzmusiker, komponist og orkesterleder.

Han studerede ved Det Kgl. Danske Musikkonservatorium 1952-1956, hvor hovedinstrumentet var trompet. Ib Glindemann samlede et amatørbigband, "Skyliners", mens han gik på konservatoriet, hvor den rytmiske musik ikke var særligt estimeret på den tid. Man øvede i kælderen under Forsvarsbrødrenes bygning i Gothersgade hver søndag formiddag. Det var sofistikerede arrangementer fra de store orkesterlederes repertoire, som stod på programmet – en af de store guruer var Stan Kenton. Orkestret bestod af konservatorieelever og gode amatører, og flere af dem fik senere en karriere i DR's bigband og andre store bigbands. Allerede som helt ung besad Ib Glindemann den senere så velkendte entusiastiske og inspirerende orkesterleder-stil, og kunne få det optimale ud af sine musikere. Skyliners indspillede nogle få plader. Han dannede sit eget professionelle orkester umiddelbart efter bestået konservatorieeksamen. Han var blandt pionerene i dansk rock'n'roll og var med ved Danmarks første rock-koncert i KB Hallen den 4. oktober 1956, mest fordi musikken lå så tæt op ad jazzen, at hans orkester blev en nødvendighed. 

På turné i Sverige i 1957 opdagede Glindemann sangerinden Monica Zetterlund og engagerede hende for sit bigband . 

Ib Glindemann blev med sit orkester tilknyttet reklamestationen Radio Mercur som fast radio-bigband fra starten i sommeren 1958 og indtil økonomiske vanskeligheder betød, at aftalen ophørte et halvt års tid senere.

Orkestret blev dog opløst efter få år. Siden skrev Glindemann filmmusik, og han deltog flittigt i debatten om popmusikkens underlødighed.

Glindemann har i sin karriere udsendt en lang række plader

I 1994 dannede han et nyt bigband og har siden da haft stor succes med at rejse landet tyndt med egne kompositioner blandet med gamle schlagere taget fra bl.a. Glenn Millers, Count Basies, Benny Goodmans , Stan Kentons , og Tommy Dorseys repertoire. Det er også blevet til nogle CD'er, hvor kendte sangere er i front.

Referencer

Eksterne henvisninger 
 
 

Jazzmusikere fra Danmark
Personer fra Frederiksberg
Ibrahim al-Jaafari

Ibrahim al-Jaafari (født 1947) var premierminister i Irak i Iraks overgangsregering efter parlamentsvalget i januar 2005 Han har tidligere fungeret som præsident i en måned og været vicepræsident lidt over et halvt år. Selvom han vandt valgt til parlamentet i december 2005 var han tvunget til at trækker sig som premierminister fordi han af kurderne og sunnier blev beskyldt for svagt lederskab. Som premierminister efterfulgte han Iyad Allawi og blev efterfulgt af Nouri al-Maliki.

Ibrahim al-Jaafari blev født i Karbala og blevet uddannet til læge ved universitetet i Mosul. Han tilbragte 23 år i eksil under Saddam Husseins styre, ni år i Iran og resten i London.

Eksterne henvisninger 

Politikere fra Irak
Nasiriyah

Nasiriyah (arabisk: الناصرية; BGN: En Nāşirīyah; også stavet Nassiriya eller Nasiriya) er en by i Irak. Det ligger langs bredden af floden Eufrat, omkring 370 km sydøst for Bagdad, tæt på ruinerne af den antikke by Ur. Det er hovedstaden i provinsen Dhi Qar. Dens befolkning 2003 var omkring 560.000, hvilket gør den til den fjerde største by i Irak.  Den havde en religiøst forskelligartet befolkning af muslimer, mandaeere og jøder i begyndelsen af det 20. århundrede  , men i dag er dets indbyggere overvejende shia-muslimer. 

Nasiriyah blev grundlagt af Muntafiq-stammen i slutningen af det 19. århundrede under den osmanniske æra.  Den er siden blevet et knudepunkt for transport og  centrum for daddeldyrkning. Byens småindustri omfatter bådebygning, tømrer- og sølvarbejde. 
Bymuseet har en stor samling af artefakter af sumeriske, assyriske, babylonske og abbasidesk oprindelse. Ruinerne af de gamle byer Ur og Larsa ligger i nærheden.

Referencer

Eksterne henvisninger 

Byer i Irak
Mugison

Mugison (født Örn Elías Guðmundsson 4. september 1976 i Reykjavík), er en islandsk musiker som  har fået en del opmærksomhed med hans originale musikalske udtryk som spænder bredt fra stille smukke ballader til støj.

Han fik sin første guitar da han var 14 år gammel, hvorpå han spillede en smule med sin tante. Senere spillede han rundt omkring på Island med sin far, indtil han lavede sin første cd, "Útbrot", som han tog til London og solgte for 10 pund pr. styk, så han kunne få råd til instrumenter og teknik.

Det var i 2003, med albummet "Lonely Mountain" at han fik sit endelige gennembrud. Han satte sig med familie, kæreste og et par nære venner, og håndsyede 10.000 covers til albummet, for at personliggøre sit første rigtige album. Albummet skabte en del opmærksomhed omkring ham, og i 2004 udgav han et nyt studiealbum "Mugimama is this monkeymusic?". Albummet blev et stort hit på Island, og indkasserede seks Island Music Awards, bl.a. for "bedste album" over blandt andre Björks "Medulla". Samme år udgav han "Niceland", et soundtrack til filmen af samme navn, instrueret af den islandske instruktør Fridrick Thor Fridricksson. Mugison har siden hen udgivet yderligere to soundtracks "Little Trip" og "Mýrin" – begge instrueret af Baltasar Kormákur.

Live har Mugison et ry for at levere nogle energiske koncerter, hvor blandt andet publikummet bliver samplet og brugt under udførelsen af numrene. Det er ikke altid at Mugison spiller live som one man band – det hænder at han også har et band med på scenen.

Mugison færdiggjorte sit tredje studiealbum i 2007.

Mugison færdiggjorte sit fjerde studiealbum i 2011.

Diskografi 
 Lonely Mountain (2003)
 Niceland (2004)
 Mugimama! Is This Monkey Music? (2004)
 Little Trip (2005)
 Mýrin (2006)
 Mugiboogie (2007)
 Haglél (2011)

Galleri
Fotos: Hreinn Gudlaugsson (2009-2015)

Referencer

Eksterne henvisninger 

 
 

Musikere fra Island
Har spillet på Roskilde Festival
Tjek fødselsår
Landekode

Denne artikel viser en oversigt over standarder for landekoder. Standarderne er fastsat af forskellige, internationale standardiseringsorganisationer og bruges til forskellige formål. Den vigtigste standard er ISO 3166.

Oversigt  over standarder 

De her medtagne standarder:

 ISO 3166 – ISOs standard for lande, selvstyrers og subnationale områders koder i flere forskellige formater
 ISO 4217 – ISOs standard for valutaer for de enkelte lande
 Internetdomænenavne
 Kendingsbogstaver for biler
 Kendingsbogstaver for fly
 Kendingsbogstaver for skibe
 Internationale telefonkoder
 IOCs kodninger til brug ved de Olympiske lege
 FIFAs kodninger til brug ved fodboldarrangementer
 NATOs 2- og 3-bogstavskodninger, hvor 2-bogstavskodningen er selvstændig, mens 3-bogstavskodningen er magen til 3-bogstavskodningen i ISO 3166 med en enkelt undtagelse
 FIPS' kodninger brugt af den amerikanske regering samt i CIA World Factbook.
 ITUs kodninger brugt indenfor (mobil)telefoni
 EAN-UCCs kodninger brugt i stregkoder og andet

Eksempler på landekoder
Tabel med eksempler på landekoder i forskellige standarder for Danmark og USA (forklaring af kolonner neden for):

Kolonnenavne

Ekstern henvisning 
Country Codes, en engelsksproget oversigt over landekoder (af Russ Rowlett, arkiveret version fra aug. 2018)
Suzuki

() er en japansk multinational virksomhed med hovedsæde i Minami-ku, Hamamatsu i Japan, som er specialiseret i fremstilling af kompakte biler, firehjulstrukne køretøjer, en fuld vifte af motorcykler, all-terrain vehicles (ATV'ere), påhængsmotorer, kørestole og en række andre mindre forbrændingsmotorer.

Suzuki har over 45.000 ansatte og har 35 produktionsfaciliteter i 23 lande og 133 distributører i 192 lande. Den verdensomspændende salgsmængde af biler er verdens tiende største, mens den indenlandske salgsmængde er den tredjestørste i landet.

Suzuki i Danmark 
Suzukis biler har de seneste år været blandt de mest solgte biler i Danmark.
Suzuki motorcykler har i Danmark igennem de seneste år været det mest sælgende mc-mærke. Motorcyklerne importeres af firmaet C.Reinhardt as.

Biler 
 Splash
 Swift
 Alto
 Jimny
 Baleno
 Ignis
 SX4
 Liana
 Liana Sport
 Grand Vitara
 Grand Vitara XL-7 (afbildet)
 Vitara
 Wagon R
 Wagon R+

Motorcykler 
 Suzuki GS500E
 Suzuki rm500

Kilder

Eksterne links 
 Suzuki Global website
 Suzuki Danmark

 
Etableret i 1909
Køretøjsmærker
Tøsepiger

Tøsepiger er en dansk film fra 1996 med manuskript og instruktion af Vibeke Gad.

Medvirkende
Stephanie Leon
Laura Christensen
Lars Simonsen
Pernille Højmark
Paw Henriksen
Stina Ekblad
Jesper Christensen
Benedikte Hansen
Gerz Feigenberg
Peter Aude
Torben Jensen
Vigga Bro
Hannah Bjarnhof
Sam Besekow
Emil Thorup
Brian Nielsen

Eksterne henvisninger 
 

Danske film fra 1996

Dansksprogede film
Foxterrier

Foxterrier er en lille britisk hunderace af typen terrier, som har eksisteret i England siden 1500-tallet. Den findes i en ruhåret og en glat-/korthåret variant. Racen er en jagthund af gruppen af gravsøgende hunde.

Oprindelse og alder 
Oprindelsen til denne race er sikkert gravhund, beagle og flere gamle terriertyper fra begyndelsen af 1500-tallet. Fra ca. 1810 avledes foxterriere som jagthunde til jagt på ræv (fox), vildsvin og grævling. Den første racestandard er fra 1876, da den første raceklub blev dannet.
Det er en meget livlig, vedholdende og legesyg hund. Velegnet som familiehund, men den kan også være stædig og vil normalt altid forfølge en kat eller en hare. Det er en stor hund i en lille krop.

Referencer

Eksterne henvisninger 
Dansk Terrier Klub 

Leksikon om Fox Terrier på dyreportal.dk

Terriere
De største helte

De største helte er en dansk komedie- og dramafilm fra 1996, med Bo Hr. Hansen som manuskriptforfatter og Thomas Vinterberg som instruktør.

Handling 

Karsten er bankrøver og prøveløsladt, da det ringer på hans dør. Det er ekskæresten Lisbeth Lund, som fortæller at de sammen har en datter ved navn Louise, som nu er 12 år. Far og datter skal nu mødes for første gang. De to tager således i Tivoli.

Louises stedfader Allan er ond mod hende, og der er undertoner om incest i filmen. Hun flygter hjem til sin biologiske fader, og de to flygter til Sverige sammen med Karstens makker Peter.

På et tidspunkt da hun ringer hjem, finder hendes Allan ud af hvor de er, og han tager derfor til Sverige for at få fat i Louise. Da Karsten og Allan mødes går det galt. Karsten, Peter og Louise må flygte videre.

Medvirkende 
Thomas Bo Larsen
Ulrich Thomsen
Mia Maria Back
Bjarne Henriksen
Paprika Steen
Trine Dyrholm
Hella Joof

Eksterne henvisninger 
 

Komediefilm fra Danmark
Danske film fra 1996
Film instrueret af Thomas Vinterberg
Robertprisen for årets musik
Dramafilm fra Danmark

Dansksprogede film 
Svensksprogede film 
Engelsksprogede film
Det store flip

Det store flip er en dansk komediefilm fra 1997, skrevet af Per Daumiller og filmens instruktør Niels Gråbøl.

Medvirkende 
 Sixten Kai Nielsen
 Christoffer Bro
 Kaya Brüel
 Charlotte Fich
 Dea Fog
 Peter Frödin
 Ditte Gråbøl
 Andrea Vagn Jensen
 Anders Nyborg
 Niels Olsen
 Mira Wanting
 Søren Sætter-Lassen
 John Martinus

Referencer

Eksterne henvisninger 
 

Danske film fra 1997
Komediefilm fra Danmark
Film instrueret af Niels Gråbøl
Dansksprogede film
Karen Lykkehus

Karen Emilie Lykkehus (født 22. oktober 1904 i København, død 25. oktober 1992 smst) var en dansk skuespillerinde.

Lykkehus var først elev på Dagmarteatret og debuterede på dette teater i 1923.
Hun kom derefter til Det Ny Teater, inden hun 1928-1930 gennemgik Det kongelige Teaters elevskole.

Sidenhen fik hun store roller på privatteatrene, ligesom besættelsesårene betød det store gennembrud for hende, ikke mindst i stjerneengagementer på Det Ny Teater, Riddersalen, Frederiksberg Teater og Allé Scenen.

Efter sin skilsmisse i 1944 kom hun ud i en sort periode i livet, hvor hun blev narkoman i primadonna-årene. Lægerne var mere end villige til at forsyne hende med morfin, amfetamin og mange andre stoffer. Efter fire år var hun så langt ude, at hun var tæt på at dø. En skolekammerat greb imidlertid ind i sidste øjeblik, og i små 15 år forsvandt Karen Lykkehus helt fra dansk teater. Men efter afvænning fik hun comeback i 1958 på Riddersalen, hvor hun spillede Mrs Savage i De kloge og de gale.

I sine seneste år huskes hun både som en del af et fast makkerskab med kollegaen Bjørn Puggaard-Müller i Otto Leisners H.O.P.L.A.-udsendelser og i 1979 i en alder af 75 år som en hyggelig nissemor i én af de populære julekalendere på tv, Jul i Gammelby.

Udvalgt filmografi 

 De blaa drenge – 1933
 Panserbasse – 1936
 Millionærdrengen – 1936
 En lille tilfældighed – 1939
 Jeg har elsket og levet – 1940
 Sommerglæder – 1940
 Gå med mig hjem – 1941
 Søren Søndervold – 1942
 Alt for karrieren – 1943
 Frihed, lighed og Louise – 1944
 Ditte Menneskebarn – 1946
 Tre år efter – 1948
 Altid ballade – 1955
 Blændværk – 1955
 Mig og min familie – 1957
 Det lille hotel – 1958
 Lyssky transport gennem Danmark – 1958
 Paw – 1959
 Eventyrrejsen – 1960
 Eventyr på Mallorca – 1961
 Den rige enke – 1962
 Prinsesse for en dag – 1962
 Det stod i avisen – 1962
 Støv for alle pengene – 1963
 Vi har det jo dejligt – 1963
 En ven i bolignøden – 1965
 Helle for Lykke – 1969
 På'en igen Amalie – 1973
 Pigen og drømmeslottet – 1974
 Nøddebo Præstegård – 1974
 Kun sandheden – 1975
 Familien Gyldenkål – 1975
 Familien Gyldenkål sprænger banken – 1976
 Pas på ryggen, professor – 1977
 Familien Gyldenkål vinder valget – 1977
 Næste stop - Paradis – 1980
 Kurt og Valde – 1983

Referencer

Eksterne henvisninger 
 
 

Skuespillere fra Danmark
Bodilprisen for bedste kvindelige hovedrolle
Personer fra København
Gammel dansk hønsehund

Den gamle danske hønsehund var digterpræsten Steen Steensen Blichers tro følgesvend på jagtture i det jyske hedelandskab. Racen er en jagthund af gruppen af stående hunde.

Det var en hundeopkøber, Morten Bak, fra Glenstrup Sogn mellem Randers og Hobro, der skabte racen. Han parrede omkring 1710 jyske gårdhunde med udenlandske racer, sandsynligvis spanske pointere og spansk-portugisiske kærrehunde, som han havde købt af sigøjnerne. Hundene kaldtes i første omgang Bakhunde, senere danske hønsehunde, før de fik deres nuværende navn. Efter et større avlsarbejde kom seks hønsehunde til Orebygård på Lolland, hvorfra avlen spredtes til andre af landets godser, og hvorfra Blicher i øvrigt også hentede sine danske hønsehunde.

Racen gik efterhånden på retur, fordi jagtmetoderne skiftede, og godserne udskiftede den danske hønsehund med hurtigere, engelske racer. Omkring 1915 var racen derfor i overhængende fare for at uddø.

Under 2. verdenskrig, hvor de nationale følelser vaktes i befolkningen, kom der imidlertid atter interesse for den danske hønsehund. Et omfattende opsporingsarbejde blev iværksat, da der fandtes et par ægte, danske hønsehunde hos familien Bansen på Ærø. Christian Bansen og senere Johannes Matzen fra Nysted, der var efterkommer af Morten Bak, påbegyndte da et større ophjælpningsprojekt. Den 1. maj 1947 stiftedes Klubben for Den Gamle Danske Hønsehunderace i Danmark med Christian Bansen som formand.

Inden for de senere år har hønsehunden imidlertid atter opnået stor udbredelse. Renæssancen skyldes især den populære tv-journalist, Poul Thomsens hønsehund, Balder, der blev berømt gennem sin stilfærdige medvirken i Dus med dyrene og Julekalenderen.

Kilder/Henvisninger 
 Foreningen gamle danske husdyrracer
 Klubben for Gamle Danske Hønsehunde

Hunderacer fra Danmark
Jagthunde
Jakob Bernoulli

Jakob Bernoulli (født 27. december 1654, død 16. august 1705) var schweizisk matematiker. Han studerede først teologi, men dyrkede desuden astronomi og matematik, der fængslede ham mere og mere. Fra 1687 til sin død var han professor i matematik i Basel.

Både han og den yngre bror Johann Bernoulli, hvis første matematiskundervisning han ledede, kastede sig med iver over de nye matematiske discipliner, differential- og integralregning, hvis grundlag var blevet givet af Gottfried Wilhelm von Leibniz i 1684 og de følgende år, og udviklede dem meget.

Den gamle skik, at matematikerne forelagde hinanden problemer, kom op igen og fremkaldte en række opgaver og besvarelser fra brødrene, særlig vedrørende ovennævnte videnskabers anvendelse på geometri og mekanik. Således blev kædelinien, brændlinier, brakystokronen og isokronen afdækket og beskrevet; Jakob Bernoulli behandlede isoperimetriske kurver, der indeholder spiren til
variationsregningen, undersøgte videre de loxodrome kurver, spiralerne m.m.

Bernoullitallene, der er fundet af Jakob Bernoulli, forekommer f.eks. i de formler, der udtrykker et bestemt integral ved en sum. Bernoullis Ars conjectandi indeholder et grundlag for sandsynlighedsregningen.

En strid fremkaldt af videnskabelig jalousi adskilte brødrene i de sidste 9-10 år af Jakob Bernoullis liv.

På sin gravsten ønskede han indhugget den logaritmiske spiral og ordene: Eadem mutata resurgo ("Skønt forandret vil jeg genopstå som den samme"); han beundrede nemlig denne kurve, fordi de afledte kurver (evolutten m.m.) er af samme art. Desværre blev det dog en Archimedes' spiral der faktisk blev indhugget.

Brødrenes afhandlinger findes for en stor del i den tyske journal Acta Eruditorum (Leipzig) og den franske Journal des Savants. En samling af Jakob Bernoullis skrifter blev 1744 udgivet af G. Cramer i Geneve.

Eksterne henvisninger 

Matematikere fra Schweiz
Schweizere i 1600-tallet
Schweizere i 1700-tallet
Irish Glen of Imaal-terrier

Irish Glen of Imaal-terrier er som navnet siger en terrier som stammer fra området Glen of Imaal, som er en lille dal i Wicklow Mountains ved Wicklow, Irland i den sydøstlige del af Irland. Hundefolk kalder den ofte en «glen».

Oprindelse og alder 
Ingen ved med sikkerhed, hvor gammel denne hunderacen er, men en terrier fra Glen of Imaal er nævnt i kilder fra så tidligt som 1575. Det er lidt usikkert om det netop er denne hunderace, der omtales, men oprindelsen kan tænkes at stamme fra en eller flere terriertyper, som fandtes i dette distrikt fra før eller omkring 1700-tallet. Bønder i dette område fik deres jord som betaling for deres tjeneste som soldat. Det har været et barsk område og hundene har været på hårdt arbejde, hvor kun de bedste fik lov til at leve videre. Når man først senere hører om racen, så skyldes det formentlig, at det var en hunderace for småbønderne og derfor ikke en hunderace, der interesserede det bedre borgerskab, som på det tidspunkt var dem, der havde tid til hundeudstillinger.

Den moderne historie begynder imidlertid i 1930'erne. Den irske kennelklub anerkendte racen første gang i 1934 da P.J. Donoghue udstillede en hund af denne race i Irland. I Storbritannien blev racen registreret af The Kennel Club først i februar 1958, men der skulle gå mange år før den fik sin egen racestandard. I Danmark udstedte Dansk Kennel Klub i 1975 den første danske racestandard for hunderacen.

Udseende, anatomi og fysik 

Glen bliver ofte omtalt som en «stor hund fanget i en lille krop». Skulderhøjden er ca. 35 cm og vægten ligger normalt omkring 16 kg. Det er en langstakt og kortbenet hund med en ofte lidt strid, men alligevel blød pels. Den

Anvendelse 
Glen blev formentlig oprindelig avlet som en gårdhund. Den har med stor sikkerhed fungeret som en staldhund hos bønderne, og har derfor et godt vagthundeinstinkt. I dag er racen imdlertid først og fremmest en hyggelig og livlig familiehund, selv om den også har en række andre brugshundegenskaber som kan udnyttes. Dens pågående og energiske natur gør den også egnet til flere former for hundesport. Man skal heller ikke glemme at denne hund fortsat er en god jagthund, specielt til  rotter og mus. Den har en nærmest lydløs jagtform. Den har et meget kraftigt bid og blev tidligere specielt anvendt til at gå ned i grævlingehuler og trække grævlingen op.

Sind og væremåde 
En glen er en meget god familiehund. Den er energisk og livlig, men tolerant og venlig. Da det er en terrier, så må man alligevel regne med at det er en hund som «tænker selv». Den kan altså være lidt stædig. Man må forvente lidt pelspleje, specielt taget i betragtning at den på grund af størrelsen let får skidt på sig. Den håndtrimmes 1-2 gange om året. Den skal aktiviseres både fysisk og psykisk for at trives, og passer derfor bedst til lidt aktive mennesker.

Terriere
Hunderacer fra Irland
Banehældning

Banehældning er det ene af de i alt seks baneparametre som man bruger indenfor himmelmekanikken til éntydigt at beskrive en ellipse-formet omløbsbane, for eksempel den bane et rumfartøj eller Månen følger omkring Jorden. Inklinationen i er vinklen mellem baneplanet for det mindre legemes omløbsbane, og et veldefineret referenceplan — typisk ekliptikas plan eller ækvatorplanet for det større himmellegeme.

På illustrationen til højre kredser det lille himmellegeme A omkring det større legeme B. Baneplanet D skærer referenceplanet C langs den såkaldte knudelinje (den grønne streg), og det er langs denne knudelinje at man finder banehældningens vinkel.

Inklination 
Banehældning kaldes undertiden også for inklination, men dette ord bruges også om hældningen på et himmellegemes rotationsakse, samt vinklen mellem dobbeltstjerners indbyrdes baneplan og sigtelinjen fra Jorden til dobbeltstjernen.

Prograd og retrograd omløbsretning 
Selv om man med de tre vinkler for banehældning, periapsisargument og den opstigende knudes længde præcist kan fastslå ellipsebanens rumlige orientering, så kan det mindre af de to himmellegemer jo bevæge sig i to retninger langs banen; prograd og retrograd, eller populært sagt henholdsvis "mod" og "med uret".

Formelt har man defineret, at hvis det mindre legeme bevæger sig samme vej rundt om det store legeme som det store roterer om sig selv, er omløbsretningen prograd. Objekter med prograd omløbsretning har en banehældning mellem 0 og 90 grader, mens objekter med retrograd omløbsretning kan kendes på at deres banehældning er mellem 90 og 180 grader.

Se også 
 Opstigende knudes længde
 Periapsisargument

Baneparametre
DJBFA

DJBFA – Danske Jazz, Beat og Folkemusik Autorer – er en fag- og brancheorganisation for sangskrivere og komponister. Foreningen blev grundlagt 21. marts 1973. Formand var komponist og sangskriver Arne Würgler 

Organisationens formål er at varetage medlemmernes faglige og økonomiske interesser samt juridisk rådgivning.

Foreningen er repræsenteret med to medlemmer i KODAs råd.

DJBFA udgiver et medlemsblad, DANSKE SANGSKRIVERE OG KOMPONISTER, hver anden måned.

Eksterne henvisninger 
 DJBFAs hjemmeside
 KODASs hjemmeside om DJBFA 
 European Composer and Songwriter Alliance (ECSA) [EN]

 

Fagforbund uden hovedorganisation
Brancheforeninger i Danmark
Musikindustri
Etableret i 1973